调笑令

《调笑令》，詞牌名。又名《古調笑》、《宮中調笑》、《調嘯詞》、《調嘯令》、《三臺令》等。三十二字，四仄韻，两平韻，兩疊韻。平仄韻遞轉，難在平韻再轉仄韻時，二言疊句必須用上六言的最後兩字倒轉爲之，故又名《轉應曲》。有人會連作數首，次首開頭兩字，用上一首的最末兩字，稱之《連環調笑令》。

本調以諧趣為主，允許破格，以不失吟詠和諧為主，是有格而不拘泥的典範。詞格本身是爲了吟詠上的和諧，若有利於整体和諧，稍有破格，則也未嘗不可。

 词牌格式 

註：表示平聲；表示仄聲；表示本仄可平；表示本平可仄；粗體表示平聲韻腳或仄聲韻腳；『』：表示對偶；〖〗：表示疊韻。

例词

 戴叔倫 
轉應曲·邊草
邊草，邊草，邊草盡來兵老。山北山南雪晴，千里萬里月明。明月，明月，蘆笳一聲愁絕。

韋應物 
調嘯令·胡馬
胡馬，胡馬，遠放燕支山下。跑沙跑雪獨嘶，東望西望路迷。迷路，迷路，邊草無窮日暮。

調嘯令·河漢
河漢，河漢，曉掛秋城漫漫。愁人起望相思，江南塞北別離。離別，離別，河漢雖同路絕。

王建 
宮中調笑·團扇
團扇，團扇，美人病來遮面。玉顏憔悴三年，誰復商量管絃。絃管，絃管，春草昭陽路斷。

宮中調笑·楊柳
楊柳，楊柳，日暮白沙渡口。船頭江水茫茫，商人少婦斷腸。腸斷，腸斷，鷓鴣夜飛失伴。

 蘇軾 
調笑令
漁父，漁父，江上微風細雨。清蓑黃箬裳衣，紅酒白魚暮歸。歸暮，歸暮，長笛一聲何處。

調笑令
歸雁，歸雁，飲啄江南南岸。將飛卻下盤旋，塞外春來苦寒。寒苦，寒苦，藻荇欲生且住。

Category:词牌